***Приложение № 4***

**УКАЗАНИЯ ЗА ПОПЪЛВАНЕ НА ЕЕДОП КЪМ УЧАСТНИЦИТЕ В ПРОЦЕДУРАТА ЗА ВЪЗЛАГАНЕ НА ОБЩЕСТВЕНА ПОРЪЧКА**

1. В Част I на ЕЕДОП, участникът попълва информация за процедурата за възлагане на обществена поръчка и за възложителя.
2. В Част II, Раздел А на ЕЕДОП, участникът попълва информацията в редове, озаглавени „идентификация“, „обща информация“, „форма на участие“ и обособени позиции (ако е приложимо за настоящата процедура) в съответствие с уточненията в ЕЕДОП, включително информацията, която се попълва за запазена поръчка, ако поръчката обявена от възложителя е отбелязана като запазена по смисъла на Закона за обществените поръчки.
3. В Част II, Раздел Б на ЕЕДОП, участникът попълва информацията в ред, озаглавен „представителство, ако има такива“, като в последния ред, участникът изрично уточнява подробно форми, обхват и цел за представителството.
4. В Част II, Раздел В на ЕЕДОП, участникът попълва информацията в ред, озаглавен „използване на чужд капацитет“, в случай че ползва капацитета на други субекти, с оглед Раздел II, т. 4 от документацията за обществената поръчка.
5. В Част II, Раздел Г на ЕЕДОП, участникът **не** попълва информацията в ред, озаглавен „възлагане на подизпълнители“.
6. В Част III, Раздел А на ЕЕДОП, участникът попълва цялата информация, посочена в раздела, относно присъди за посочените в т. 1-6 престъпления, като при отговор „Да“ участникът посочва:

- Дата на влизане в сила на присъдата и фактическото и правното основание за постановяването й;

- Лицето, което е осъдено;

- Срока на наложеното наказание;

- Описание на предприетите мерки за доказване на надежност, в случай че има такива.

1. В Част III, Раздел Б на ЕЕДОП, участникът следва да предостави информация относно липсата или наличието на обстоятелства по Раздел II, т. 2, подточка 2.1, т. 3 от документацията за обществената поръчка.
2. В Част III, Раздел В на ЕЕДОП, участникът следва да предостави информация относно липсата или наличието на обстоятелства по Раздел II, т. 2, подт. 2.1, т. 4 и т. 7 от документацията за обществената поръчка. Информация относно липсата или наличието на обстоятелства по Раздел II, т. 2, подт. 2.1, т. 1 от документацията за обществената поръчка за престъпления по чл. 172 и чл. 352 – 353е от НК се попълва в Част ІІІ, Раздел В, поле 1 от ЕЕДОП. При отговор „Да“ участникът посочва:

- Дата на влизане в сила на присъдата и фактическото и правното основание за постановяването й;

- Лицето, което е осъдено;

- Срока на наложеното наказание;

- Описание на предприетите мерки за доказване на надежност, в случай че има такива.

Информация относно липсата или наличието на обстоятелства по Раздел II, т. 2, подт. 2.4, участникът попълва в Част ІІІ, Раздел В на ЕЕДОП.

В Част III, Раздел В на ЕЕДОП, участникът попълва цялата информация в ред, озаглавен „информация относно евентуална несъстоятелност, конфликт на интереси или професионално нарушение“.

1. В Част ІІІ, Раздел Г на ЕЕДОП, участникът следва да декларира:

- Информация относно присъди за престъпления по чл. 194 – 208, чл. 213 а – 217, чл. 219 – 252 и чл. 254а – 260 от НК.

- Участникът регистриран ли е в юрисдикция с преференциален данъчен режим, като в случай, че е регистриран се посочва къде.

- Участникът контролирано лице ли е от лица, регистрирани в юрисдикции с преференциален данъчен режим, като се посочват контролиращите лица и къде са регистрирани същите.

- Участникът попада ли в изключенията по чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКТЛТДС). В случай, че попада в някоя от приложимите хипотези на посочената разпоредба се посочва конкретната точка от чл. 4.

- Участникът свързано лице ли е с друг участник в същата процедура.

- Информация относно липса или наличие на обстоятелствата по чл. 69 от Закона за противодействие на корупцията и за отнемане на незаконно придобито имущество (ЗПКОНПИ).

- Информация относно нарушения по чл. 61, ал. 1, чл. 62, ал. 1 или 3, чл. 63, ал. 1 или 2, чл. 228, ал. 3 от Кодекса на труда.

- Информация относно нарушения по чл. 13, ал. 1 от Закона за трудовата миграция и трудовата мобилност.

**Важно: Отговор „не“ се отнася за всички обстоятелства. При отговор „да“ лицето трябва да посочи конкретното обстоятелство, както и евентуално предприетите мерки за надеждност.**

**\*Уточнение:** С представяне на оферта за участие в настоящата процедура се приема, че всеки участник е запознат с правомощията на възложителя по чл. 5, т. 3 и чл. 6, ал. 5 от ЗИФОДРЮПДРКТЛТДС, във връзка с § 7, ал. 2 от Заключителните разпоредби на същия закон!

**\*Забележка:** Термините „дружество”, „контрол“, „действителен собственик“ и „юрисдикции с преференциален данъчен режим” имат смисъла по §1 от Допълнителните разпоредби на ЗИФОДРЮПДРКТЛТДС! Терминът „свързани лица“ има смисъла по § 1, т. 13 и т. 14 от Допълнителните разпоредби на Закона за публичното предлагане на ценни книжа.

Участниците посочват информация за престъпления, аналогични на посочените в Раздел II, т. 2, подт. 2.1, при наличие на присъда в друга държава членка или трета страна.

1. В Част ІV, Раздел „α: Общо указание за всички критерии за подбор“ на ЕЕДОП, участникът **не** попълва информация в ред, озаглавен „спазване на всички изисквани критерии за подбор“.
2. В Част ІV, Раздел А на ЕЕДОП, участникът попълва цялата информация, в зависимост от обекта на поръчката, изискуема се от възложителя и посочена в документацията за обществената поръчка по чл. 60 от ЗОП, която удостоверява, че участникът отговаря на поставеното изискване от възложителя.
3. В Част ІV, Раздел Б, т. 1а) на ЕЕДОП, участникът предоставя информация за минималния си общ оборот, а в Част ІV, Раздел Б, т. 2а) на ЕЕДОП, участникът предоставя информация за минималния си оборот в сферата, попадаща в обхвата на поръчката, така както са посочени в документацията за обществената поръчка по чл. 61, ал. 1, т. 1 от ЗОП, като от информациите следва да се удостоверява, че участникът отговаря на поставеното от възложителя изискване.
4. В Част ІV, Раздел В на ЕЕДОП, участникът предоставя цялата информация, в зависимост от обекта на поръчката, изискуема се от възложителя и посочена в документацията за обществената поръчка по чл. 63 от ЗОП която удостоверява, че участникът отговаря на поставените изисквания от възложителя.
5. В Част ІV, Раздел Г на ЕЕДОП, участникът предоставя информацията относно изискуемите се от възложителя валидни сертификати, издадени от акредитирани лица, за контрол на качеството, удостоверяващи съответствието на стоките със съответния стандарт, както и валидни сертификати за прилагане на система за опазване на околната среда, сертифицирана съгласно съответния стандарт. В тази част от ЕЕДОП, участникът задължително посочва и обхват на сертификатите.
6. В Част V на ЕЕДОП, участникът **не** попълва информацията в ред, озаглавен „намаляване на броя“.
7. В Част VІ на ЕЕДОП, участникът задължително посочва изискуемата се информация, както и посочва дата и място на попълването на ЕЕДОП, включително посочва име/имена на лицето/лицата, положил/и подпис на обозначеното място в ЕЕДОП.

**ДОПЪЛНИТЕЛНИ УКАЗАНИЯ ПРИ ПОПЪЛВАНЕ НА ЕЕДОП**

**1.** В част II, Раздел А от ЕЕДОП, участниците посочват единен идентификационен код по чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. Когато участник в обществена поръчка е обединение, което не е юридическо лице, се подава отделен ЕЕДОП за всеки един участник в обединението, като в част II, Раздел А се посочва съответната информация за останалите участници в обединението. В случай, че обединението е регистрирано по БУЛСТАТ преди датата на подаване на офертата за настоящата обществена поръчка, се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. В случай, че обединението не е регистрирано, участникът следва да извърши регистрацията по БУЛСТАТ преди подписване на договора за възлагане на настоящата обществена поръчка.

**2.** В част II, Раздел Б от ЕЕДОП се посочват името/ната и адреса/ите на лицето/ата, упълномощено/и да представляват участника за целите на процедурата за възлагане на обществена поръчка.